
9 Ιουνίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 1992 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Χορήγηση εφάπαξ οικονομικής ενίσχυσης ύψους 
χιλίων ευρώ (1.000,00€) ανά πρώην εργαζόμενο 
της επιχείρησης με την επωνυμία «ΕΣΤΙΑΤΟΡΙΑ 
ΕΡΜΟΥ ΑΕ». 

2 Τροποποίηση της υπ' αριθ. 5143/11.12.2014 
(ΦΕΚ Β' 3335/11.12.2014) απόφασης του Ανα¬ 
πληρωτή Υπουργού Οικονομικών «καθορισμός 
του τρόπου υπολογισμού, παρακράτησης και 
απόδοσης της κράτησης 0,10%, που προβλέπε- 
ται στο Άρθρο 4 παρ. 3 του ν. 4013/2011 (ΦΕΚ 
204 Α'), όπως ισχύει. 


ΑΠΟΦΑΣΕΙΣ 

Αριθμ. οικ. 25432/408 (1) 

Χορήγηση εφάπαξ οικονομικής ενίσχυσης ύψους 
χιλίων ευρώ (1.000,00€) ανά πρώην εργαζόμενο 
της επιχείρησης με την επωνυμία «ΕΣΤΙΑΤΟΡΙΑ 
ΕΡΜΟΥ ΑΕ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις του άρθρου 74 παρ.1 β του ν. 3746/2009 
«Ταμείο Εγγύησης Καταθέσεων και Επενδύσεων (ΤΕΚΕ), 
ενσωμάτωση των Οδηγιών 2005/14/ΕΚ για την υποχρε¬ 
ωτική ασφάλιση οχημάτων και 2005/68/ΕΚ σχετικά με τις 
αντασφαλίσεις και λοιπές διατάξεις» (Α' 27). 

2. Τις διατάξεις του ν. 2956/2001 «Αναδιάρθρωση 
Ο.Α.Ε.Δ. και άλλες διατάξεις» (Α' 258), όπως ισχύουν. 

3. Τις διατάξεις του ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» (Α' 143). 

4. Τις διατάξειςτου άρθρου 27 του ν. 4320/2015 «Ρυθ¬ 
μίσεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρ¬ 
νησης και των Κυβερνητικών οργάνων και λοιπές δια¬ 
τάξεις» (Α' 29). 


5.Τις διατάξειςτου άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο 1 του π.δ. 63/2005 (Α' 98). 

δ.Τις διατάξειςτης παρ. 2 του άρθρου 12 του π.δ. 80/2016 
«Ανάληψη υποχρεώσεων από τους διατάκτες» (145 Α'). 

7. Τις διατάξεις του π.δ. 111/2014 «Οργανισμός του 
Υπουργείου Οικονομικών» (Α' 178). 

8. Τις διατάξεις του π.δ. 113/2014 «Οργανισμός Υπουρ¬ 
γείου Εργασίας, Κοινωνικής Ασφάλισης και Πρόνοιας» 
(Α' 180) όπως ισχύει. 

9. Τις διατάξεις του π.δ. 73/23-9-2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α' 116). 

10. Τις διατάξεις του π.δ. 123/04-11 -2016 «Ανασύστα¬ 
ση και μετονομασία του Υπουργείου Διοικητικής Μεταρ¬ 
ρύθμισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α' 208). 

11. Τις διατάξειςτου π.δ. 125/05-11-2016 «Διορισμός 
Υπουργών, Αναπληρωτών Υπουργών και Υφυπουργών» 
(Α' 210). 

12. Την υπ'αριθμ. Υ29/8-10-2015 Απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β’ 2168). 

13. Την υπ' αριθμ. Υ56/21-10-2015 Απόφαση του 
Πρωθυπουργού «Ανάθεση αρμοδιοτήτων στην Ανα- 
πληρώτρια Υπουργό Εργασίας, Κοινωνικής Ασφάλισης 
και Κοινωνικής Αλληλεγγύης Ουρανία Αντωνοπούλου» 
(Β' 2281). 

14. Το υπ'αριθμ. οικ. 15479/16/31-03-2017 έγγραφο 
της Αποκεντρωμένης Μονάδας Κρατικών Ενισχύσεων 
και το γεγονός ότι η παρούσα οικονομική ενίσχυση σε 
καμία περίπτωση δεν παρέχει άμεσο ή έμμεσο πλεονέ¬ 
κτημα στην επιχείρηση, ούτε υποκαθιστά ή απαλλάσσει 
την επιχείρηση από οποιοδήποτε έκτων υποχρεώσεων 
της έναντι των πρώην ή νυν εργαζομένων της. 

15. Την υπ' αριθμ. οικ. 14997/580/5-04-2017 εισήγηση 
του Προϊσταμένου της Γενικής Διεύθυνσης Οικονομικών 
Υπηρεσιών του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης. 

Τεύχος ΒΊ 992/09.06.2017 


16. Την υπ' αριθμ 24463/29-03-2017 βεβαίωση δέ¬ 
σμευσης πίστωσης της Διεύθυνσης Οικονομικών Υπη¬ 
ρεσιών του ΟΑΕΔ. 

17. Την υπ' αριθμ. 664/29-03-2017 απόφαση έγκρισης 
δέσμευσης πίστωσης της Οικονομικής Υπηρεσίας του 
ΟΑΕΔ (ΑΔΑ:ΨΒ3Ξ4691 Ω2-6Ω8). 

18. Το υπ’ αριθμ. 2354/30-01-2017 αίτημα του Συν¬ 
δικάτου εργατοϋπαλλήλων Επισιτισμού, Τουρισμού, 
Ξενοδοχείων και συναφών επαγγελμάτων νομού Αττι¬ 
κής, σύμφωνα με το οποίο, στους πρώην εργαζόμενους 
της επιχείρησης με την επωνυμία «ΕΣΤΙΑΤΟΡΙΑ ΕΡΜΟΥ 
ΑΕ», δεν έχουν καταβληθεί δεδουλευμένες αποδοχές 
και αποζημιώσεις απόλυσης με αποτέλεσμα να βρίσκο¬ 
νται σε οικονομικό αδιέξοδο και η χορήγηση έκτακτου 
οικονομικού βοηθήματος είναι απολύτως αναγκαία για 
την επιβίωσή τους. 

19. Το γεγονός ότι από τις διατάξεις της παρούσας 
απόφασης προκαλείται δαπάνη ύψους επτά χιλιάδων 
ευρώ (7.000€) περίπου σε βάρος του προϋπολογισμού 
του ΟΑΕΔ, η οποία θα καλυφθεί από τις εγγεγραμμένες 
πιστώσεις στον ΚΑΕ 0659.00 «Λοιπές Παροχές Ανεργίας» 
οικονομικού έτους 2017, αποφασίζουμε: 

Άρθρο 1 

Εγκρίνουμε τη χορήγηση από τον ΟΑΕΔ εφάπαξ οικο¬ 
νομικής ενίσχυσης ύψους χιλίων ευρώ (1.000,00€) ανά 
άνεργο πρώην εργαζόμενο της επιχείρησης με την επω¬ 
νυμία «ΕΣΤΙΑΤΟΡΙΑ ΕΡΜΟΥ ΑΕ», που κατά τη δημοσίευση 
της παρούσας είναι εγγεγραμμένος άνεργος στα μητρώα 
ανέργων του ΟΑΕΔ. 

Άρθρο 2 

1. Η καταβολή της οικονομικής ενίσχυσης του άρ¬ 
θρου 1 θα γίνει μετά την προσκόμιση καταλόγου από 
το Συνδικάτο εργατοϋπαλλήλων Επισιτισμού, Τουρι¬ 
σμού, Ξενοδοχείων και συναφών επαγγελμάτων νομού 
Αττικής και σχετικού ελέγχου από τις υπηρεσίες του 
ΟΑΕΔ, βάσει του οποίου θα προκύπτει η εργασιακή 
σχέση με την επιχείρηση και στον οποίο θα αναγρά¬ 
φονται τα εξής στοιχεία: 

α) Το ονοματεπώνυμο, το πατρώνυμο και το μητρώ- 
νυμο κάθε δικαιούχου. 

β) Ο αριθμός της αστυνομικής του ταυτότητας ή ο 
αριθμός διαβατηρίου προκειμένου περί αλλοδαπών. 

γ) Ο αριθμόςτου μητρώου κοινωνικήςτου ασφάλισης 
(ΑΜΚΑ). 

δ) Ο αριθμόςτου φορολογικού του μητρώου (ΑΦΜ). 

ε) Ο αριθμός του ατομικού ή κοινού τραπεζικού λο¬ 
γαριασμού του (με πρώτο όνομα του δικαιούχου της ως 
άνω οικονομικής ενίσχυσης), καθώς και του Διεθνούς 
Αριθμού Τραπεζικού Λογαριασμού του (ΙΒΑΝ). 

2. Οποιαδήποτε διαφορά προκύπτει μεταξύ των δι¬ 
καιούχων της οικονομικής ενίσχυσης του άρθρου 1 και 
του ΟΑΕΔ επιλύεται με απόφαση του Διοικητικού Συμ¬ 
βουλίου του ΟΑΕΔ. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2017 

Οι Υπουργοί 

Αναπληρώτρια Υπουργός 
Εργασίας, Κοινωνικής 
Ασφάλισης και Κοινωνικής 
Εσωτερικών Αλληλεγγύης 

ΠΑΝΑΓΙΩΤΗΣ ΣΚΟΥΡΛΕΤΗΣ ΟΥΡΑΝΙΑ ΑΝΤΩΝΟΠΟΥΛΟΥ 

Αναπληρωτής Υπουργός Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 3491 _ (2) 

Τροποποίηση της υπ' αριθ. 5143/11.12.2014 
(ΦΕΚ Β' 3335/11.12.2014) απόφασηςτου Αναπλη¬ 
ρωτή Υπουργού Οικονομικών «καθορισμός του 
τρόπου υπολογισμού, παρακράτησης και απόδο¬ 
σης της κράτησης 0,10%, που προβλέπεται στο 
Άρθρο 4 παρ. 3 του ν. 4013/2011 (ΦΕΚ 204 Α ), 
όπως ισχύει. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παραγράφου 3 του άρθρου 4 του ν. 4013/2011 
(Α' 204) «Σύσταση Ενιαίας Ανεξάρτητης Αρχής Δημοσίων 
Συμβάσεων και Κεντρικού Ηλεκτρονικού Μητρώου Δη¬ 
μοσίων Συμβάσεων - Αντικατάσταση του έκτου κεφαλαί¬ 
ου του ν. 3588/2007 (πτωχευτικός κώδικας)-Προπτωχευ- 
τική διαδικασία εξυγίανσης και άλλες διατάξεις», όπως 
τροποποιήθηκε με την παράγραφο 2.β) του άρθρου 238 
του ν. 4072/2012 (Α' 86) και την παράγραφο 5 του άρ¬ 
θρου 61 του ν. 4146/2013 (Α' 90) και ισχύει. 

β) Του ν. 4412/2016 (Α' 147) «Δημόσιες Συμβάσεις 
Έργων, Προμηθειών και Υπηρεσιών (προσαρμογή στις 
οδηγίες 2014/24/ΕΕ και 2014/25/ΕΕ). 

γ)Του ν. 4413/2016 (Α' 148) «Ανάθεση- Εκτέλεση συμ¬ 
βάσεων παραχώρησης (οδηγία 2014/23/ΕΕ). 

δ) Του ν. 4270 /2014 (Α' 143) «Αρχές Δημοσιονομικής 
Διαχείρισης (οδηγία 2011/85/ΕΕ), (Δημόσιο Λογιστικό). 

ε)Τουπ.δ. 122/2012 (Α' 215) «Κανονισμός Λειτουργίας 
της Ενιαίας Ανεξάρτητης Αρχής Δημοσίων Συμβάσεων 
(Ε.Α.Α.ΔΗ.ΣΥ.)». 

στ)Του π.δ. 123/2012 (Α' 216) «Οργανισμός Ενιαίας Ανε¬ 
ξάρτητης Αρχής Δημοσίων Συμβάσεων (Ε.Α.Α.ΔΗ.ΣΥ.)». 

ζ) Του π.δ. 43/2013 (Α’ 80) «Κανονισμός Οικονομικής 
Διαχείρισης Ενιαίας Ανεξάρτητης Αρχής Δημοσίων Συμ¬ 
βάσεων Ε.Α.Α.ΔΗ.ΣΥ». 

η) Του π.δ. 80/2016 (Α' 145) «Ανάληψη Υποχρεώσεων 
από τους Διατάκτες». 

θ) Του π.δ. 59/2007 (Α' 63) «Προσαρμογή της Ελληνι¬ 
κής Νομοθεσίας στις διατάξεις της Οδηγίας 2004/17/ 
ΕΚ "περί συντονισμού των διαδικασιών σύναψης συμ¬ 
βάσεων στους τομείς του ύδατος, της ενέργειας, των 








Τεύχος Β' 1992/09.06.2017 

μεταφορών και των ταχυδρομικών υπηρεσιών", όπως 
τροποποιήθηκε και συμπληρώθηκε». 

ι) Του π.δ. 60/2007 (Α' 64) «Προσαρμογή της Ελληνι¬ 
κής Νομοθεσίας στις διατάξεις της Οδηγίας 2004/18/ΕΚ 
"περί συντονισμού των διαδικασιών σύναψης δημοσίων 
συμβάσεων έργων, προμηθειών και υπηρεσιών", όπως 
τροποποιήθηκε με την Οδηγία 2005/51/ΕΚ της Επιτρο¬ 
πής και την Οδηγία 2005/75/ΕΚ του Ευρωπαϊκού Κοινο¬ 
βουλίου και του Συμβουλίου της 16ης Νοεμβρίου 2005». 

ια) Της υπ' αριθ. 5143/11.12.2014 (ΦΕΚ Β’ 3335/ 
11.12.2014) απόφασης του Υπ. Οικονομικών «Καθο¬ 
ρισμός του τρόπου υπολογισμού, της διαδικασίας πα¬ 
ρακράτησης και απόδοσης της κράτησης υπέρ της 
Ε.Α.Α.ΔΗ.ΣΥ, καθώς και των λοιπών λεπτομερειών εφαρ¬ 
μογής της παραγράφου 3 του άρθρου 4 του ν. 4013/2011 
(Α’ 204), όπως ισχύει». 

ιβ) Της υπ’ αριθμ. 44009/ΔΕ 5154-8/10/2013 κοινής 
απόφασης των υπουργών Οικονομικών και Ανάπτυξης 
με θέμα «καθορισμός τρόπου πληρωμής των δαπανών 
δημοσίων επενδύσεων από τους λογαριασμούς των 
έργων που τηρούνται στην Τράπεζα της Ελλάδος μέσω 
ηλεκτρονικών εντολών». 

ιγ) Της υπ' αριθμ. Υ29/8.10.2015 απόφασης του Πρω¬ 
θυπουργού «Καθορισμός αρμοδιοτήτων του Αναπλη¬ 
ρωτή Υπουργού Οικονομικών Γεώργιου Χουλιαράκη (Β' 
2168). 

2. Την υπ' αριθμ. πρωτ. 6035/7.12.2016 εισήγηση του 
γενικού διευθυντή της Ε.Α.ΑΔΗ.ΣΥ για την ανάγκη τρο¬ 
ποποίησης της υπ' αριθ. 5143/11.12.2014 (ΦΕΚ Β'3335) 
απόφασης του Αναπληρωτή Υπουργού Οικονομικών. 

3. Την αριθμ. 54 Α ΕΣ/2016 απόφαση-εισήγηση της 
Ε.Α.Α.ΔΗ.ΣΥ. 

4. Το υπ' αριθμ. πρωτ. 520/23-1-2017 έγγραφο της 
Ε.Α.Α.ΔΗ.ΣΥ προς τον Αναπληρωτή Υπουργό Οικονο¬ 
μικών. 

5. Το γεγονός ότι με την παρούσα απόφαση δενπροκα- 
λείται δαπάνη εις βάρος του προϋπολογισμού της Αρχής 
ή του Κρατικού Προϋπολογισμού, αποφασίζει: 

Τροποποιεί την ΥΑ. υπ' αριθ. 5143/11.12.2014 (ΦΕΚ 
Β'3335) με θέμα «Καθορισμός του τρόπου υπολογισμού, 
της διαδικασίας παρακράτησης και απόδοσης της κρά¬ 
τησης υπέρ της Ε.Α.Α.ΔΗ.ΣΥ, καθώς και των λοιπών λε¬ 
πτομερειών εφαρμογήςτηςπαραγράφου 3 του άρθρου 
4 του ν. 4013/2011 (Α 204)», ως εξής: 

Άρθρο 1 

Τροποποίηση της υπουργικής απόφασης με αριθ. 
5143/11.12.2014 (ΦΕΚ Β'3335) 

1. Στο άρθρο 1 «ορισμοί» προστίθεται παράγραφος 
10 ως εξής: 

«10. Για τις δημόσιες συμβάσεις που συνάπτονται μετά 
την έναρξη ισχύοςτων νόμων 4412/2016 και 4413/2016 
(8.8.2016 και εφεξής), εφαρμόζονται οι ορισμοί του άρ¬ 
θρου 2 του νόμου 4412/2016 και του άρθρου 2 του νό¬ 
μου 4413/2016, καθώς και της παραγράφου 1 του άρ¬ 
θρου 2 του νόμου 4013/2011, όπως τροποποιήθηκε με 
την παράγραφο 1 του άρθρου 21 του νόμου 4441/2016 
(Α'227) και ισχύει». 


2. Στο άρθρο 2 «πεδίο εφαρμογής» προστίθεται νέα 
παράγραφος 3, ως εξής: 

«3. Για τις δημόσιες συμβάσεις που συνάπτονται μετά 
την έναρξη ισχύος του νόμου 4413/2016 (8.8.2016 και 
εφεξής) η παρούσα απόφαση εφαρμόζεται και στις συμ¬ 
βάσεις παραχώρησης υπηρεσιών.» 

3. Στο άρθρο 3 «τρόπος υπολογισμού» προστίθενται 
δύο νέες παράγραφοι 9 και 10, ως εξής: 

«9. Για τις δημόσιες συμβάσεις που συνάπτονται μετά 
την έναρξη ισχύοςτων νόμων 4412/2016 και 4413/2016 
(8.8.2016 και εφεξής) η κράτηση υπολογίζεται με την 
εφαρμογή συντελεστή 0,06% επί της συνολικής αξίας 
κάθε αρχικής, τροποποιητικής ή συμπληρωματικής 
δημόσιας σύμβασης, στην οποία συμπεριλαμβάνεται 
κάθε είδους αμοιβή ή βραβείο, προ φόρων και κρατή¬ 
σεων. Επίσης, υπολογίζεται επί της αξίας κάθε είδους 
δικαιώματος προαιρέσεως, προ φόρων και κρατήσεων, 
είτε αυτό ασκείται μέσω διοικητικής εντολής είτε μέσω 
σύμβασης». 

«10. Όπου στα επόμενα άρθρα αναφέρεται ο συντελε¬ 
στής ή το ποσοστό 0,10%, νοείται ο κατάλληλος συντελε¬ 
στής 0,10% ή 0,06%, ανάλογα με το χρόνο σύναψης της 
δημόσιας σύμβασης (έβδομο εδάφιο της παραγράφου 
3 του άρθρου 4 του νόμου 4013/2011, όπως αντικατα- 
στάθηκε μετην παράγραφο 7 του άρθρου 375 του νόμου 
4412/2016)». 

4. Στο άρθρο 4 «τρόπος παρακράτησης» προστίθεται 
νέα παράγραφος 9, ως εξής: 

«9. Για τις τροποποιητικές ή τις συμπληρωματικές συμ¬ 
βάσεις που συνάπτονται μετά την έναρξη ισχύος των 
νόμων 4412/2016 και 4413/2016 (8.8.2016 και εφεξής), η 
κράτηση παρακρατείται και αποδίδεται μετην εφαρμογή 
του συντελεστή της παραγράφου 1 του άρθρου 3, εφό¬ 
σον η αρχική σύμβαση έχει συναφθεί πριν από την έναρ¬ 
ξη ισχύος των νόμων 4412/2016 και 4413/2016 και η 
συμπληρωματική ή τροποποιητική σύμβαση συνάπτεται 
με τις διατάξεις του άρθρου 132 του νόμου 4412/2016 ή 
του άρθρου 51 του νόμου 4413.2016, αν πρόκειται για 
συμβάσεις παραχώρησης έργων ή υπηρεσιών.» 

5. Το τελευταίο εδάφιο της παραγράφου 4 του άρθρου 
5 καταργείται και η παράγραφος 4 τροποποιείται ως εξής: 

«4. Η κράτηση αποδίδεται: 

α) στον τραπεζικό λογαριασμό της Ε.Α.Α.ΔΗ.ΣΥ. που 
τηρείται σε πιστωτικό ίδρυμα, από τις αναθέτουσες 
αρχές / αναθέτοντες φορείς που την παρακρατούν και 
την αποδίδουν οι ίδιες ή τους φορείς που παρακρατούν 
και αποδίδουν την κράτηση για λογαριασμό τους. Στην 
περίπτωση αυτή, κατά την κατάθεση υποβάλλεται στο 
υποκατάστημα του πιστωτικού ιδρύματος της τράπεζας 
στην οποία τηρείται ο λογαριασμός της παραγράφου 1, 
η δήλωση απόδοσης του Παραρτήματος 1. 

β) στον τραπεζικό λογαριασμό της Ε.Α.Α.ΔΗ.ΣΥ. που 
τηρείται στην Τράπεζα της Ελλάδος, όταν η παρακρά¬ 
τηση και η απόδοση πραγματοποιείται από τις Δ.Ο.Υ. ή 
τις Υ.Δ.Ε. ή πρόκειται για δαπάνες του Προγράμματος 
Δημοσίων Επενδύσεων που εκτελούνται μέσω τηςΤρά- 
πεζας της Ελλάδος. 

γ) στον τραπεζικό λογαριασμό της Ε.Α.Α.ΔΗ.ΣΥ που 
τηρείται σε πιστωτικό ίδρυμα, πραγματοποιείται η από- 

δόση της κράτησης που διενεργείται μέσω Ε.Α.Π. για τις αμοιβές των φυσικών προσώπων της παρ. 1 β του άρθρου 
δεύτερου του ν. 3845/2010. 

6. Το Παράρτημα 2 καταργείται και το παράρτημα 1 τροποποιείται ως εξής: 

ΠΑΡΑΡΤΗΜΑ 1 .Τύπος και περιεχόμενο της δήλωσης απόδοσης της κράτησης του άρθρου 4, παράγραφος 3 του 
ν. 4013/2011, όπως ισχύει, υπέρ της Ε.Α.Α.ΔΗ.ΣΥ. 

Δήλωση απόδοσης της κράτησης υπέρ Ε.Α.Α.ΔΗ.ΣΥ. 

Αριθμός Λογαριασμού Ε.Α.Α.ΔΗ.ΣΥ.. 

(ο αριθμός και ο σχετικός αριθμός ΙΒΑΝ του λογαριασμού της Ε.Α.Α.ΔΗ.ΣΥ σε πιστωτικό ίδρυμα ή την Τράπεζα 
της Ελλάδος, σύμφωνα με τα οριζόμενα στην παράγραφο 3 του Άρθρου 5, όπως αναγράφονται στην ιστοσελίδα 
της νννννν.θΒΒάΓίΕγ.ςιΐ' ή νννννν.ΕίΒρρΒ.ςιΐ') 


(1) 

α/α 

(2) 

Επωνυμία 

Α.Α 

(3) 

Α.Φ.Μ. 

Α.Α. 

(4) 

Α.Φ.Μ. 

Αναδόχου 

(4) 

ΑΔΑΜ 

Σύμβασης 

(5) 

Συνολικό ποσό 
συμβατικού 
τιμήματος 
(συμπληρώνεται 
μόνο κατά την πρώτη 
πληρωμή) 

(6) 

Συντελεστής 
παρακράτησης 
(0,10% ή 0,06%) 

(6) 

Ποσό 

κατάθεσης 










(Ημερομηνία.) 

Ο Προϊστάμενος της αρμόδιας Διεύθυνσης 
(Ονοματεπώνυμο/Υπογραφή) 


Σημείωση: Η δήλωση αυτή υποβάλλεται από τους υπόχρεους προς παρακράτηση και απόδοση φορείς (αναθέτου- 
σες αρχές, αναθέτοντες φορείς, Δ.Υ.Ε.Ε. ή Δ.Ο.Υ.) κατά περίπτωση, της κράτησης υπέρ Ε.Α.Α.ΔΗ.ΣΥ. Διευκρινίζεται ότι 
σε περίπτωση που ο υπόχρεος αυτός είναι διαφορετικός από την αναθέτουσα αρχή / αναθέτοντα φορέα, η δήλωση 
υποβάλλεται από τον φορέα που έχει πραγματοποιήσει την παρακράτηση και απόδοση. 

1. Στη στήλη (2) αναγράφεται η ονομασία της αναθέτουσας αρχής / αναθέτοντος φορέα. 

2. Στη στήλη (3) αναγράφεται ο Αριθμός Φορολογικού Μητρώου της αναθέτουσας αρχής / αναθέτοντος φορέα. 

3. στη στήλη 4 αναγράφεται ο Αριθμός Φορολογικού Μητρώου του αναδόχου. 

4. Στη στήλη (5) αναγράφεται ο Αριθμός Διαδικτυακής Ανάρτησης Μητρώου (ΑΔΑΜ) που δίδεται μετά την ανάρτηση 
της σύμβασης στο Κεντρικό Ηλεκτρονικό Μητρώο Δημοσίων Συμβάσεων (Άρθρο 11 του ν. 4013/2011 - ΦΕΚ 204 Α'). 

5. Στη στήλη (6) αναγράφεται το συνολικό ποσό του συμβατικού τιμήματος. Σε περίπτωση που δεν υπάρχει σύμ¬ 
βαση, αναγράφεται το ποσό της Απόφασης Ανάληψης Υποχρέωσης. Σε περίπτωση πολυετών δαπανών το συνολικό 
ποσό της απόφασης πολυετών δαπανών, της παραγράφου 2 του Άρθρου 5 του π.δ. 113/2010 (ΦΕΚ Α' 194). 

6. Στη στήλη (7) αναγράφεται το ύψος του ποσού που αποδίδεται κάθε φορά. 

7. Στην παράγραφο 3 του άρθρου 6 «Διαδικασία συμψηφισμού και επιστροφής αχρεωστήτως καταβληθέντων 
ποσών» προστίθεται νέο εδάφιο ως εξής. 

«4 Για την έκδοση του χρηματικού εντάλματος και την ολοκλήρωση της διαδικασίας επιστροφής, απαιτείται η 
προσκόμιση φορολογικής και ασφαλιστικής ενημερότητα, σύμφωνα με τις εκάστοτε ισχύουσες διατάξεις». 

Άρθρο 2 

Έναρξη ισχύος 

Η παρούσα απόφαση ισχύει από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Μάί'ου2017 

Ο Αναπληρωτής Υπουργός 

ΓΕΩΡΓΙΟΣ ΧΟΥΛΙΑΡΑΚΗΣ 


Καποδιστρίου 34, Τ.Κ. 104 32, Αθήνα 
ΕΘΝΙΚΟ τηλ. Κέντρο 2105279000 

ΤΥΠΟΓΡΑΦΕΙΟ Κείμενα προς δημοσίευση: \Λ/θί)Γη35ίθΓ.0ΐί«)0ί.αΓ 






















